Hr. Jürgen Ligi

rahandusminister

23. juuli 2024

**Riigi rahandusest**

Lugupeetud rahandusminister

Viimase aastaga on Eesti riigivõlg kasvanud 45%, 8,78 miljardi euroni. Riigieelarve puudujääk ulatus samal ajal ligi miljardini. Riigi majanduslangus jätkub, mis tähendab, et valitsussektori tulud ei kasva.

Ma palun teil vastata järgmistele küsimustele:

1. Milleks kulutati viimase aasta jooksul laenuna saadud 2,72 miljardit eurot, kui riigieelarve puudujääk kasvas jätkuvalt?

2. Kui palju ja kuhu täpselt on valitsus viimase aasta jooksul investeerinud, et majanduskasv kiiresti taastada?

3. Valitsus hakkas rääkima uue maksutõusu vajadusest ja uute maksude kehtestamisest. Kas mõistate, et kõrgemad maksud pidurdavad majanduskasvu veelgi?

4. Kas on hinnanguid, millisele maksimaalsele maksukoormusele kodanikud ja ettevõtjad vastu peavad?

Lugupidamisega

/allkirjastatud digitaalselt/

Aleksandr Tšaplõgin

Riigikogu liige